﻿— Ce părere au despre profilul teatrelor bucureştene ? — Consideră necesară înfiinţarea unor studiouri experimentale, mai ales în Bucu- reşti ? — Sau, poate, a unor noi teatre în Bucureşti ? — Ce părere au criticii noştri despre reţeaua teatrelor din regiuni ? — Sînt necesare toate aceste teatre ? — Mai este cumva nevoie de alte teatre în ţară ? — Nu li se pare necesară înfiinţarea unor teatre săteşti ? — Dar a unor teatre mobile ? — în comparaţie cu teatrul studenţesc din alte ţări, cum stăm noi ? — Dar cu teatrul de amatori ? — E satisfăcătoare cultura teatrală în şcoli ? — Şi în universităţi ? — Dar în uzine, fabrici, întreprinderi ? — Ce părere au despre şcolile populare de artă ? — Ce cred criticii noştri că trebuie făcut pentru afirmarea teatrului românesc pe plan universal ? — Putem adăuga prin teatru încă un ecou al spiritualităţii româneşti la nivelul la care au făcut-o Eminescu, Enescu, Brîncuşi, Arghezi ? EUGEN TUGULEA r Directorul Teatrului de Stat din Oradea „OBIECTUL CENTRAL AL ACTULUI CRITIC TREBUIE SĂ FIE ARTA SPECTACOLULUI " 1 Deocamdată, insuficient Se manifestă multe tendinţe de subiectivism, în special în aprecierea dramaturgiei originale contemporane ; şi mai puţine în aprecierea artei spectacolului Rămînerile în urmă sînt semnalate de critică (este şi mai uşor), deşi nu totdeauna de pe poziţie constructivă, în timp ce asupra fenomenelor novatoare există controverse derutante, cu atît mai mult cu cît fiecare îşi susţine subiectiv — şi nu totdeauna cu cele mai reale argumente — punctul de vedere 2 Criteriul după care trebuie apreciat un spectacol nu poate fi altul decît modul — simplu şi expresiv arti&tic — prin care ideea piesei este transmisă spectatorului Criticul — deşi exprimă o părere personală — trebuie să privească spectacolul de pe o poziţie mai generală, mai obiectivă în acest caz — fiind şi bine argumentată — ea este creatoare Ce ne facem însă cu acei critici care consideră că, în afara judecăţii lor, nu poate exista şi o alta ? M-a indignat ris-ipa de „argumente" căutate de Radu Popescu, î<n „Magazinul", pentru a încerca să distrugă munca — cel puţin meritorie — a unui regizor, depusă la realizarea spectacolului Caragiale-lonescu la Teatrul Mic 3 Depăşind — cu sute de ani — commedia dell'arte, obiectul central al actului critic trebuie să fie arta spectacolului ca expresie a conţinutului şi valorii textului Să lăsăm — cred că e timpul — analiza literară a textelor pe seama criticilor literari Ei nu au dreptul la existenţă ? 4 Insuficient Presa centrală „bate" proviincia numai la premierele pe ţară Oare celelalte spectacole nu fac parte tot din misearea noastră teatrală ? Cît priveşte presa regională, cu toată strădania, este sub nivelul dorit, cu iz de diletantism şi — aproape totdeauna — cu xin puternic caracter de patriotism local Sînt şi excepţii (chiar şi în regiunea noastră), dar destul de rare 5 Consider că poziţia criticii noastre este de apreciat Nu şi pregătirea de specialitate, de multe ori ! Chiar şi presa regională — a noastră, de exemplu — nu 21 www cimec roeste dispusă să facă concesii prostului gust în măsura în care publicul citeşte aceste rubrici, cred eă se poate orienta spre valorile cele mai adevărate 6 Studierea profundă — teoretic şi practic — a fenomenului atît de complex al teatrului, urmărirea a cît mai numeroase spectacolc, bune şi rele, vechi şi noi, inte- resante şi neinteresante Pătrunderea în laboratorul de creaţie o socotesc indispensabila cronicarului dramatic Ca să judeci bine un fenomen — indiferent de natura lui —, trebuie, în primul rînd, să-1 cunoşti sub toate aspectele Deci ? în materialul critk — e adevărat — contează mai puţin cum s-a lucrat, ci, în primul rînd, ce ajunge la spectator Asta trebuie spus 7 într-o oarecare măsură Preocupările revistei „Teatrul" şi — uneori — ale revistei „Secolul 20" sînt lăudabile, dar insuficiente La vecinii noştri — mai apropiaţi sau mai depărtaţi — se face un teatru inte- resant, despre care însă, atît în ce priveşte dramaturgia, cît şi arta spectacolului, ştim prea puţin Ca să realizăm şi noi mai mult, trebuie să cunoaştem mai mult Bune şi rele Din ce ? Unghiul de vedere, de apreciere a ceea ce a apărut mi se pare judicios 8 a) Iniţiativa — tardivă — de a cuprinde în materiale de analiză sintetică tea- trele din ţară este foarte bună Să şi continue ! b) Calitatea cronicii — în general — bună, obiectivă, dar mai încape c) Efortul teoretic — lăudabil (uneori poate chiar prea mult, în detrimentul unor aspecte practice) d) Oglindirea teatrului mondial — încă insuficientă e) Capacitatea de informare — mai bine folosită f) Aspectul grafic — plăcut, îngrijit g) Periodicitatea — cred că ar trebui schimbată ; personal, cred că revista „Tea- trul" ar putea deveni bilunară h) (suplimentar) Nu mai tipăriţi piese doar ca să umpleţi paginile revistei De multe ori avem impresia unui spaţiu sacrificat inutil : nici revista nu are vreun folos, dar nici teatrele — cel mult, unii autori dramatici MARGARETA BARBUŢĂ Critic dramatic AVEM ACELAŞI SCOP 1 Ca să apreciezi „aportul criticii dramatice la dezvoltarea mişcării teatrale", ar trebui să faci operă de istoric şi de cercetător: să reconstitui drumul teatrului nostru din aceşti din urmă ani şi să desprinzi, din puzderia de factori care influenţează în general procesul complex de dezvoltare a acestei arte şi care, deci, au influenţat şi dez- voltarea teatrului nostru, tocmai pe acela al criticii, stabilind efectele directe — dacă au existat — ale acesteia asupra fenomenului teatral Problemă dificilă, pe care aş propune-o spre studiu unui cercetător perseverent şi răbdător, dar care nu poate fi elu- cidată într-un răspuns grăbit la o anchetă între critică şi teatru există un raport dialectic de interdependenţă şi interinfluenţă, care ar putea constitui o teină de studiu pasionantă Pentru moment, se poate spune doar că critica (la asemenea întrebare e greu să dai un răspuns concret) s-a străduit să aducă o contribuţie (am oroare de cuvîntul „aport") la dezvoltarea mişcării noastre teatrale între o bună parte a criticilor şi mulţi oameni de teatru s-au statornicit relaţii de colaborare şi înţelegere, care exprimă, în fapt, efi- cienţa criticii „în ce măsură sprijină şi cît de activ combate ?" — în măsură mai mare sau mai mică, depinde de critic Aici nu se mai poate răspunde în general în ultima vreme, aşa cum în mişcarea noastră teatrală se manifestă personalităţi distincte, limpede defi- nite, de creatori, care dau naştere unei mari diversităţi de concepţii, stiluri şi moda- lităţi de expresie, în critica noastra se manifestă diverse personalităţi de critici (Mirodan ayea dreptate) Se pot face însă unele constatări cu caracter generalizator ? Desigur De pildă : în ultima vreme, critica s-a ocupat cam puţin de problemele dramaturgiei In 22 www cimec ro